มาแล้วโพสต์ทรงคุณค่า ⭐⭐⭐

สรุปไทม์ไลน์ #แสตมป์อภิวัชร์ ราโชมอน
—————
◾️ ความรักของแสตมป์กับนิว
◾️ ข่าวลือเกี่ยวกับนิว
◾️ แฟนคลับหรือซาแซง ?
◾️ จากแฟนคลับกลายเป็น Someone
◾️ อยากหย่าเมียไปเริ่มต้นใหม่
◾️ สไตลิสต์ (บังหน้า)
◾️ คลิปไวรัลเป็นเหตุ
◾️ การปะทะกันตลอดปี 2566
◾️ พึ่งศาล
◾️ ขู่ฟ้อง ม.112
◾️ ยังโดนคุกคาม
◾️ เรื่องเล่า (ที่ไม่ครบ) บนเวทีคอนเสิร์ต
◾️ คำขอโทษจากแสตมป์
—————
🔴 ความรักของแสตมป์กับนิว
:
1- “แสตมป์ อภิวัชร์” ออกผลงานเพลงอัลบั้มเดี่ยวครั้งแรกเมื่อปี 2551 แต่มาโด่งดังในวงกว้างหลังได้เป็นโค้ช The Voice ในปี 2555 ด้วยบุคลิกที่อบอุ่น รอยยิ้มตาสระอิ และอารมณ์ขัน ทำให้เขากลายเป็นหนุ่มในฝันของสาว ๆ หลายคน

2- แสตมป์ไม่ได้ปิดบังว่าเขามีแฟนแล้วคือ “นิว จีริสุดา” ทั้งคู่รู้จักกันตอนเป็นนิสิตจุฬาฯ คบกันตั้งแต่ปี 2549 และแต่งงานกันในปี 2558 นิวเป็นหลังบ้านที่มีบทบาทสำคัญต่อความสำเร็จของแสตมป์บนเส้นทางดนตรี ในปี 2560 ทั้งคู่เปิดค่ายเพลง 123 Records โดยนิวนั่งแท่นผู้บริหาร
—————
🔴 ข่าวลือเกี่ยวกับนิว
:
3- ช่วงที่แสตมป์ดังในวงกว้างก็เริ่มมีข่าวลือว่าแฟนของเขาเป็นคนขี้หึงมาก โมโหร้าย และอารมณ์ร้อน มีการเล่าเรื่องนิวเป็นตุเป็นตะ เช่น

◾️ ขอถ่ายรูปกับแสตมป์แล้วโดนนิวจ้องแบบปล่อยรังสีอำมหิตใส่

◾️ นิวกระทืบของที่แฟนคลับให้แสตมป์แล้วร้องกรี๊ด ๆ

◾️ ที่คนชมว่าแสตมป์เป็นสุภาพบุรุษ ไม่แตะเนื้อต้องตัวแฟนคลับหรือลูกทีมผู้หญิงนั้น ที่จริงเป็นเพราะเขากลัวนิว

◾️ แสตมป์ถอนตัวจากการเป็นโค้ช The Voice เพราะนิวหึงลูกทีมสาว ๆ

ฯลฯ

4- แม้จะไม่รู้แน่ชัดว่าใครเป็นต้นตอข่าวลือ และแม้จะมีหลายคนช่วยยืนยันว่าตัวจริงนิวไนซ์มาก แต่ข่าวลือก็แพร่สะพัดไปแล้วทั้งในและนอกวงการเพลง จนแฟนคลับหลายคนไม่ชอบนิว

—————
🔴 แฟนคลับหรือซาแซง ?
:
5- หนึ่งในแฟนคลับของแสตมป์คือ “แจม” สาวสวยโปรไฟล์ดี พ่อเป็นนายพล ปัจจุบันเธอเป็นอินฟลูเอนเซอร์ด้วย แจมเริ่มเป็นแฟนคลับแสตมป์ตั้งแต่ปี 2553 และตามไปดูคอนเสิร์ตของเขาตามที่ต่าง ๆ

6- ครั้งหนึ่งแสตมป์เคยมองว่าแจมเป็นซาแซง* เนื่องจากเธอตามไปดูคอนเสิร์ตของเขาในหลาย ๆ ที่ ทำให้บางครั้งเจอกันที่สนามบิน ปั๊มน้ำมัน หรือหน้าโรงแรม ลักษณะเหมือนตามมาดักเจอ

*ซาแซง มาจากภาษาเกาหลี หมายถึงแฟนคลับที่ติดตามศิลปินเหมือนสตอล์กเกอร์ แอบถ่าย ล่วงละเมิดความเป็นส่วนตัว และสร้างสถานการณ์ต่าง ๆ เพื่อให้ศิลปินจดจำตนได้

7- ในเดือนกุมภาพันธ์ 2562 แสตมป์บินไปเล่นคอนเสิร์ตที่ต่างจังหวัด แจมก็บินตามไปดู ทั้งคู่เจอกันบนเครื่องโดยแจมได้ที่นั่งใกล้กับแสตมป์ ต่อมามีคนบอกแสตมป์ว่าแจมมีเพื่อนเป็นแอร์กราวนด์ เธอจึงรู้ข้อมูลเที่ยวบินของเขาและล็อกที่นั่งได้ ทำให้แสตมป์รู้สึกไม่ปลอดภัยจนถึงกับเลิกรับงานที่ต้องขึ้นเครื่อง

8- แต่ในมุมของแจม เธอยืนยันว่าไม่มีใครเช็กข้อมูลหรือล็อกที่นั่งให้ทั้งสิ้น เธอจองตั๋วเองผ่านแอปฯ ในมือถือ การได้นั่งใกล้แสตมป์เป็นเพียงความบังเอิญเท่านั้น

9- เป็นที่รับรู้กันในครอบครัวและเพื่อนฝูงว่าแจมเป็นติ่งแสตมป์ ในปี 2562 แจมแต่งงาน เจ้าบ่าวของเธอสวมหน้ากากแสตมป์มาเซอร์ไพรส์เจ้าสาว แต่ต่อมาแจมกับสามีคนนี้ก็เลิกรากันไป
—————
🔴 จากแฟนคลับกลายเป็น Someone
:
10- จากคนที่ถูกศิลปินมองว่าเป็นซาแซง ในปี 2563 แจมกลายเป็นแฟนคลับที่แสตมป์ให้การยอมรับและสนิทสนม ทั้งคู่เริ่มพูดคุยสานสัมพันธ์กันผ่าน DM ไอจี

11- แต่ในขณะเดียวกัน ในปี 2564 แจมก็มีความรักครั้งใหม่กับ “แก๊ป” ซาวนด์เอนจิเนียร์ของวง MEAN

12- ช่วงก่อนโควิด แสตมป์ได้สนิทสนมกับ ”ป้อง” (เจ้าของเพจ “โตแล้วจะไปญี่ปุ่นกี่ครั้งก็ได้”) เนื่องจากทั้งคู่ชอบเที่ยวญี่ปุ่นเหมือนกัน ต่อมาในเดือนธันวาคม 2564 แสตมป์ได้แนะนำให้ป้องรู้จักกับแจม โดยแสตมป์บอกว่าแจมคือ Someone ของเขา และเรียกเธอด้วยความเอ็นดูว่า “ผัก”
—————
🔴 อยากหย่าเมียไปเริ่มต้นใหม่
:
13- แสตมป์บอกป้องว่าเขาไม่โอเคกับชีวิตแต่งงานแล้ว เพราะมีปัญหาหลายอย่าง เช่น นิวเก็บเงินหมดไม่ให้เขาใช้, เขาอยากสร้างบ้านใหม่ให้แม่แต่นิวไม่ให้เงิน, นิวไม่ให้เขากลับไปเยี่ยมแม่ ฯลฯ เขาอยากหย่ากับนิวแล้วไปเริ่มต้นใหม่ แต่ยังหย่าไม่ได้เพราะติดอยู่หลายอย่าง ป้องฟังแล้วก็รู้สึกไม่ชอบนิวขึ้นมา

14- หลังจากนั้นเวลาแสตมป์กับแจมไปไหนก็มักจะชวนป้องไปด้วย เหมือนใช้เขาเป็นไม้กันหมาไม่ให้นิวและคนอื่นสงสัย เวลาแสตมป์ติดต่อแจมไม่ได้เพราะนิวคุม เขาก็จะฝากข้อความให้ป้องช่วยไปบอกแจม

15- เช่นในเดือนมิถุนายน 2565 แสตมป์แอบทักไปบอกป้องว่าเขาโดนนิวคุมเข้มและยึดโทรศัพท์มานาน 4 เดือนแล้ว เขาอึดอัดมาก เหมือนตกอยู่ในนรก อยากหนีไปไกล ๆ แต่ทำไม่ได้ เพราะไม่มีอะไรติดตัวเลย อีกทั้งนิวขู่ว่าถ้าเขาออกไปเธอจะฟ้องศาล แล้วแสตมป์ก็ฝากป้องไปบอกแจมว่า “คิดถึงมาก ทรมานมาก อยากคุยด้วยมากๆ"
#แสตมป์อภิวัชร์